Jelizaveta Glinka

**Jelizaveta Petrovna Glinka** (; konata ankaŭ kiel **Doktorino Liza**, ; , Moskvo, Sovetunio, akvatorio de la Nigra maro apud Soĉi, Rusio) estis rusia socia aganto, homrajta aktivulo kaj filantropo. Ŝi estis kuracisto, profesiulo pri urĝeca medicino kaj paliativa helpo. Plenuma direktoro de la Fondaĵo «Justa helpo», membro de la Konsilio ĉe prezidanto de Rusio pri evoluigo de civila socio kaj pri homaj rajtoj.

## Biografio 
Jelizaveta naskiĝis en Moskvo kun familia nomo Sidorova (); ŝia patro estis militisto, kaj ŝia patrino estis kuracistino-dietologo, kuirartistino kaj fama televida parolistino Galina Poskrjobiŝeva. Jelizaveta havas fraton; en la familio krome vivis du kuzoj, kiuj frue iĝis orfoj.

En 1986 ŝi finis la 2-an Moskvan ŝtatan medicinan universitaton «Nikolaj Ivanoviĉ Pirogov» pri la fako «porinfana reanimatologo-anesteziologo». Samjare ŝi elmigris al Usono kun sia edzo, rusdevena usona advokato Gleb Gleboviĉ Glinka (). En 1991 Jelizaveta ricevis duan medicinan edukon pri la fako «paliativa medicino» ĉe , parto de la .

### Agado 
En Usono Jelizaveta dum kvin jaroj laboris en hospicoj.

En 2007 ŝi kun financa helpo de la partio  fondis en Moskvo bonfaran fondaĵon «Justa helpo» (, transliterigite *Spravedlivaja Pomoŝĉj* ). La fondaĵo provizas financan kaj medicinan helpon al nekuraceblaj kanceruloj, malriĉaj ne-kanceraj malsanuloj kaj senhejmuloj. Ĉiusemajne en la Paveleckij stacidomo senhejmuloj estas provizataj per manĝaĵoj, kuraciloj, senpaga jura kaj medicina helpo.

En 2010 Jelizaveta Glinka kolektadis subvenciojn por suferintoj en . En 2012 ŝi kaj ŝia fondaĵo organizis kolektadon de bezonaĵoj por suferintoj en la . Krome ŝi partoprenis kolektadon de subvencioj por suferintoj en la inundo, rezulte estis kolektitaj pli ol 16 milionoj da rubloj (laŭ la tiama kurzo 400 miloj da eŭroj).

En januaro 2012 Jelizaveta kaj dek kvin aliaj famaj rusiaj aktivuloj kunfondis la , kies celo estas kontroli observadon de la civitana balotrajto. Baldaŭ post tio en la Fondaĵo «Justa helpo» okazis imposta aŭdito; laŭ la vortoj de Glinka, la bankaj kontoj de la fondaĵo estis blokitaj, pri kio oni ne informis ilin. La 1-an de februaro la kontoj estis malblokitaj, kaj la fondaĵo daŭrigis sian funkciadon.

En oktobro 2012 Jelizaveta iĝis membro  de la tutlanda konsilio de la partio  de . En novembro ŝi estis aligita al la .

eta|Jelizaveta Glinka (ruĝvestita) en la Donecka urba bonfara   transliterigite *Dobrota* ), 

Post la komenco de la milito en Donbaso Jelizaveta estis provizanta helpon al homoj, loĝantaj sur la teritorioj de la Popola Respubliko de Donecko kaj Popola Respubliko de Luhansko. En oktobro 2014 ŝi akuzis la Internacian Komitaton de la Ruĝa Kruco pri rifuzo doni garantiojn por kargo de medikamentoj sub preteksto «ni ne ŝatas la politikon de via ŝtatprezidanto». Estro de la regiona organizaĵo de Komitato en Rusio, Belorusio kaj Moldavio  refutis tiujn akuzojn.

En 2015 kaj 2016 Jelizaveta kelkfoje vizitis la ukrainan militistinon Nadija Savĉenko tiam juĝitan en Rostov-na-Donu.

Dum la siria enlanda milito Jelizaveta plurfoje vizitis la landon, liverante kaj distribuante medikamentojn, organizante medicinan helpadon al la civila loĝantaro de Sirio.

### Morto 
La  Jelizaveta Glinka pereis en la . Ŝi estis akompananta al Sirio kargon de medikamentoj por hospitalo de la Universitato de Tiŝrin () en Latakio.

Ŝia korpo estas rekonita per DNA-esploro en januaro 2017. La 16-an de januaro post adiaŭo en la Uspenskij templo de la  Jelizaveta Glinka estis entombigita en la Novodeviĉje tombejo.

## Persona vivo 
Ŝia edzo (nun vidvo) estas rusdevena usona advokato Gleb Gleboviĉ Glinka (), filo de la rusa poeto kaj literatursciencisto Gleb Aleksandroviĉ Glinka (), nepo de la ĵurnalisto Aleksandr Sergejeviĉ Glinka (). Ŝi estis kontraŭ eŭtanazio.

## Kino pri Jelizaveta Glinka 
La filmo de Jelena Pogrebiĵskaja «Doktorino Liza» pri la agado de Jelizaveta estis montrita en la televida kanalo  kaj ricevis en 2009 la premion  en la branĉo «la plej bona dokumenta filmo».

## Honorigoj 
* pro atingitaj sukcesoj, plurjara bonkonscienca laboro, aktiva socia agado.
* Medalo «Hastu fari bonon» () de Plenrajtigito pri la homaj rajtoj en Rusia Federacio ()pro aktiva civitana pozicio pri defendo de la homa rajto je vivo.
* pro grandaj kontribuoj al bonfara kaj socia agado.
* Ŝtata premio de Rusia Federaciopro elstaraj atingoj en la tereno de homrajtprotekta agado.
*  (postmorte)Medalo «Pro pureco de intencoj kaj nobleco de faroj» ()pro nesupertaksebla kontribuo en triumfon de la Bono kaj Paco sur la tero.

### Socia rekonado 
* Venkinto en la konkurso ROTOR ( ) en la branĉo «Bloganto de la jaro» (2010).
* «Premio de Muz-TV 2011» en la branĉo «Pro kontribuo al la vivo».
* «Cent plej influhavaj virinoj en Rusio» (2011), 58-a loko.
* «100 plej influhavaj virinoj en Rusio» de la revuo «Ogonjok» (marto 2014), 26-a loko.
* Laŭreato de la premio «Propra trako» (, transliterigite *Svoja koleja* ; 2014) «pro fideleco al la kuracista devo, pro plurjara laboro en helpado al senhejmuloj kaj senrajtuloj, pro savado de infanoj en la oriento de Ukrainio».

## Memoro 
La  la nomo de Jelizaveta Glinka estas donita al la Eŭpatoria armea porinfana klinika sanatorio.

Per ŝia nomo estos titolitaj la Respublika porinfana klinika malsanulejo en Grozno kaj hospico en Jekaterinburgo.

Iniciate de Boris Grebenŝĉikov en februaro 2017 en Moskvo okazos bonfara rokmuzika festivalo «Diversaj homoj» (, transliterigite *Raznie ljudi* ), dediĉita al Jelizaveta Glinka.

## Referencoj 
## Eksteraj ligiloj 
* Глинка, Елизаветаartikolo en Lentapedia. 2012.
* .
* .
* Blogo de Doktorino Liza en .
* 
* 

Kategorio:Naskiĝintoj en Moskvo
Kategorio:Naskiĝintoj en 1962
Kategorio:Naskiĝintoj la 2-an de februaro
Kategorio:Mortintoj en 2016
Kategorio:Mortintoj la 25-an de decembro
Kategorio:Mortintoj en aviadilaj akcidentoj en Rusio
Kategorio:Premiitoj
Kategorio:Sovetiaj kuracistoj
Kategorio:Rusiaj kuracistoj
Kategorio:Kuracistoj de la 20-a jarcento‎
Kategorio:Kuracistoj de la 21-a jarcento‎
Kategorio:Paliativaj kuracistoj
Kategorio:Rusiaj mecenatoj
Kategorio:Rusiaj politikistoj